SKRIFTLIG FORESPØRGSEL E-1624/02

af Fernando Fernández Martín (PPE-DE) til Kommissionen

(6. juni 2002)

Om: Handelskamre i Mercosur-lande

I de sidste ti år har handelssektoren i EU udvist en øget interesse for markederne i Latinamerika, især Brasilien, Argentina, Chile og Venezuela, der alle sammen er lande med omfattende og veludviklede markeder. Samhandelen mellem Latinamerika og EU tegner sig imidlertid kun for 5,8 % af EU's samlede handel med tredjelande.

Der henvises til handelskamrenes betydningsfulde rolle samt til de foranstaltninger, der foreslås i den seneste beretning fra januar/februar 2002, såsom indførelse af nye programmer, fremme af initiativer med henblik på at skabe øget interesse hos europæiske virksomheder, fremme af udvekslingen af teknologi, knowhow og information samt forbedring af kommunikation og information om de muligheder og fordele, der er forbundet med at drive handel med Latinamerika. Hvilke foranstaltninger og projekter påtænker Kommissionen at iværksætte for at fremme handelskamrenes rolle med henblik på at udvikle EU's økonomiske og handelsmæssige forbindelser med Mercosur?

Samlet svarafgivet på Kommissionens vegne af Chris Pattenpå skriftlige forespørgsler E-1623/02, E-1624/02, E-1625/02 og E-1626/02

(26. juli 2002)

EU's samarbejdsprogrammer for økonomisk samarbejde lægger stærk vægt på at styrke handel, investeringer og institutionelle forbindelser mellem EU og de latinamerikanske lande.

Det igangværende AL-Invest-program, som sigter mod økonomisk samarbejde mellem EU og latinamerikanske små og mellemstore virksomheder (SMV'er) har vist sig at være et succesrigt redskab til skabelse af øgede økonomiske relationer mellem Latinamerika og EU. Det yder støtte til SMV'er i begge regioner til at opsøge og udforske nye markeder og økonomiske muligheder.

Det regional strategi- og programmeringsdokument for Latinamerika forudser en fortsættelse af AL-Invest-programmet for perioden 2002-2006. Sigtet vil være at fremme handel og investeringer mellem de to regioner ved at styrke relationerne mellem erhvervslivet i EU og Latinamerika.

Der blev foretaget en uafhængig evaluering af AL-Invest i 2001, som bekræftede programmets succes: 92 % af de organisatoriske deltager (handelskamre, industriorganisationer osv.) finder, at programmet er et effektivt reskab. Der blev konstateret et minimums-investeringsforholdstal på 1/7,5, dvs. at der for hver euro brugt i programmet blev skabt mindst 7,5 EUR i erhvervslivet i EU og Latinamerika.

Det blev i evalueringen understreget, at det er nødvendigt at inddrage institutioner, der repræsenterer den private sektor, i administrationen af programmet, og det anbefaledes at integrere ATLAS-pilotprogrammerne, der er udformet for handelskamre i AL-Invest-programmet med henblik på større sammenhæng i den overordnede virksomhed.

I oktober 2002 sigter Kommissionen mod at foreslå et nyt AL-Invest-program, som vil tage hensyn til alle disse anbefalinger. Der vil så blive lagt særlig vægt på at styrke erhvervsorganisationernes kapacitet med hensyn til at repræsentere den private sektor i spørgsmål med forbindelse til internationale handel og hermed forbundne emner og at tilbyde serviceydelser af høj kvalitet til medlemsvirksomhederne. Aktiviteterne vil også omfatte forretningsmøder, kapacitetsopbygning og diagnostiske redskaber til at støtte handel og investeringer mellem de to regioner.

Handelskamrenes rolle på begge kontinenter i dette program vil være meget vigtig både som organisatoriske deltagere og begunstigede.